ఒమన్‌లో హిందూమతం

ఒమన్‌లో హిందూ మతం మైనారిటీ మతం. దాని జనాభాలో 5.5% మంది హిందూ మతాన్ని ఆచరిస్తున్నారు.  మధ్యప్రాచ్యంలో హిందూ మైనారిటీ ఉన్న ఏకైక దేశం, ఒమన్.   ఒమన్‌లోని హిందువులకు హిందూ మహాజన్ దేవాలయం అనే మతపరమైన సంస్థ ప్రాతినిధ్యం వహిస్తోంది. 
thumb| ఒమన్‌లోని శివాలయం. మధ్యప్రాచ్యంలోని పురాతన హిందూ దేవాలయాలలో ఒకటి

 చరిత్ర 
1507లో కచ్చీ మాట్లాడే హిందువులు భారతదేశంలోని కచ్ ప్రాంతం నుండి మస్కట్‌కు రావడంతో హిందూమతం ఒమన్‌లోకి అడుగుపెట్టింది. 19వ శతాబ్దం తొలిలో ఒమన్‌లో కనీసం 4,000 మంది హిందువులు ఉన్నారు. 1895లో మస్కట్‌లోని హిందూ కాలనీ ఇబాధీల దాడికి గురైంది. దాంతో 1900 నాటికి హిందువుల సంఖ్య 300కి తగ్గింది. ఒమన్ స్వాతంత్ర్యం సమయంలో, ఒమన్‌లో కొన్ని డజన్ల మంది హిందువులు మాత్రమే ఉన్నారు. ఒకప్పుడు హిందువులు నివసించిన అల్-వాల్జాత్. అల్-బన్యన్ ప్రాంతాల్లో ఇప్పుడు హిందువులు లేరు. J.E. Peterson,Oman's diverse society: Northern Oman, Middle East Journal, Vol. 58, Nr. 1, Winter 2004

 జనాభా వివరాలు 
మధ్యప్రాచ్యంలో స్వదేశీ హిందూ జనాభా ఉన్న ఏకైక దేశం ఒమన్. ఒమన్ పౌరసత్వంతో ఒమన్‌లో కనీసం 1,000 మంది భారతీయులు (ఎక్కువగా హిందువులు) ఉన్నారు.   CIA ప్రకారం, జనాభాలో 2,59,780 మంది హిందువులు (5.5% )ఉన్నారు. వీరంతా ప్రధానంగా వలసదారులు. 

 దేవాలయాలు 
thumb| ప్ర‌ధాన మంత్రి శ్రీ న‌రేంద్ర మోదీ 2018న మస్కట్, ఒమన్‌లోని చారిత్రిక శివాలయంలో అభిషేకం నిర్వహించారు.
ఒమన్‌లో అధికారికంగా గుర్తించబడిన హిందూ దేవాలయాలు రెండు ఉన్నాయి. "International Religious Freedom Report Oman for 2011" (PDF). Retrieved 19 December 2020.

 ఒమన్‌లోని మస్కట్‌లోని శివాలయం మధ్య ప్రాచ్యం లోని పురాతన హిందూ దేవాలయాలలో ఒకటి. 
 మస్కట్‌లోని కృష్ణ దేవాలయం. 

 ఒమన్‌లోని ప్రసిద్ధ హిందువులు 

 కానాక్సీ ఖిమ్జీ - ప్రపంచంలోని ఏకైక హిందూ షేక్ 
 సూరజ్ కుమార్, క్రికెటర్

 మూలాలు 

 

వర్గం:దేశాల వారీగా హిందూమతం
వర్గం:ఒమన్